Diari Oficial de la Generalitat Valenciana


Sumari del DOGV 2681, del 05-02-1996 (1996/837406)

RESOLUCIÓ de 16 de novembre de 1995, del secretari general de la Conselleria de Cultura, Educació i Ciència, per la qual es resol inscriure en el Registre de Fundacions Culturals de la Comunitat Valenciana la Fundació Amics del Parc Natural de l'Albufera.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2681

Data del DOGV
:   05-02-1996

Secció del DOGV
:   ALTRES DISPOSICIONS

Número del document
:   1996/837406


Data del document
:   16-11-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 16 de novembre de 1995, del secretari general de la Conselleria de Cultura, Educació i Ciència, per la qual es resol inscriure en el Registre de Fundacions Culturals de la Comunitat Valenciana la Fundació Amics del Parc Natural de l'Albufera  
Vist l'expedient iniciat a instància de la senyora Silvia Fajarnés Fuster, en nom de la Fundació Amics del Parc Natural de l'Albufera, pel qual sol.licita la inscripció de la Fundació, d'acord amb els següents:  
Fets  
Primer  
Els senyors Salvador Almenar Martí, Herminio Boira Tortajada, Manuel Costa Talens, Joaquín Bosch Pastor, Miguel Gil Corell, José Luis López Sancho, Eduardo Peris Mora, Juan Sánchez Díaz, María 'ngeles Ull Solís, María Rosa Miracle Soler, Miguel Jover Cerdá, Eduardo Vicente Pedrós, Antoni Aguilella Palasí, Rafael Boluda Hernández, Susana Romo Pérez, María Carmen Mendoza García, Jordi MaÑes Vinuesa, Vallivana Bordàs Valls, Julio Guardiola Plá, María ángeles Farré Boronat, Mario Giménez Ripoll, Antonio Camacho i González, Lucas del Castillo Agudo, Antonio Gutiérrez Castro, María Victoria Susana Fajarnés Fuster, Artemio Mulas Gimeno, María Dolores Sendra Cabrera, María Josefa Saurí Giménez, Jorge Juan Pons Ripoll, i José Francisco Pons Ripoll, en nom propi, compareixen el 21 de març de 1995 davant el notari de València Carlos Salto Dolla i manifesten la seua voluntat de constituir en aquest acte la Fundació cultural denominada Amics del Parc de l'Albufera, i s'atorga la corresponent escriptura pública, amb núm. de protocol 997.  
Segon  
Segons el paràgraf segon de la disposició primera de l'escriptura de constitució, tindran la consideració de fundadors totes les persones, físiques o jurídiques, que s'hi adherisquen per mitjà d'una diligència o diligències successives fins al terme màxim del 10 d'abril de 1995.  
D'acord amb aquest paràgraf, hi ha les següents diligències d'adhesió:   
Amb data 29 de març de 1995, de María José Carrau Mellado; amb data 31 de març de 1995, de María Teresa Alfonso Aguado; amb data 4 d'abril de 1995, d'Estela María Sáez Alonso; amb data 7 d'abril de 1995, de Marina Silvia Fajarnés Fuster, José Guillermo Esteban Sanchis i Pedro Ruiz Torres; amb data 10 d'abril de 1995, de Trinidad Simó Terol, José Ignacio Dies Jambrino, Juan Javier Díaz Mayans, Joan Miquel Benavent Olmos, Manuel Boix 'lvarez, Natalia Ramón Chilet, José Luis de Gonzaga Miralles García, Luis Burillo Borrego, Enrique Santiago Andreu Moliner, María Josefa Dasí Vivó, Javier Armengol Díaz, Lorenzo Andrés Rubio, Fernando Robles Cuenca, Francisco Mezquita Juanes, Rafael Oltra Crespo, Carmen Blanco Rincón de Arellano, Josep Ernest García García, Miguel de Renzi de la Fuente, José Ignacio Lacomba Andueza, Guillermo de Felipe Datas, Manuel Serra Galindo, Vicente Tordera Donderis i María del Carmen Ortega Martínez.  
Tercer  
Que segons l'article 3 dels estatuts, la Fundació perseguirà els fins d'interés general següents:   
a) Donar suport a les normes de protecció que garantisquen la conservació i regeneració del Parc Natural de l'Albufera, en avant el Parc.  
b) Defendre els límits territorials que actualment té el Parc com a delimitadors d'una unitat ambiental mínima amb possibilitats de persistència.  
c) Demanar la inversió de recursos públics al Parc per a la seua millora i per a incrementar l'acceptació del Parc entre les persones que n'exploten tradicionalment els recursos econòmics.  
d) Desenvolupar la solidaritat amb els qui tenen responsabilitats més pròximes en les activitats tradicionals de què depén la protecció del lloc, donant suport a mesures que estimulen l'obtenció d'avantatges fiscals per a aqueixes activitats.  
e) Sol'licitar a tota classe d'entitats i persones amb capacitat per a això que exercisquen el seu mecenatge mitjançant inversions convenientment ordenades en el parc orientades a la seua millora des del punt de vista naturalista.  
f) Difondre els valors naturals i històrics del Parc en qualsevol esfera, des de la més local a la més internacional, particularment mitjançant la promoció editorial de mitjans impresos i audiovisuals, a fi de promoure el millor coneixement i valoració per part del col'lectiu científic internacional.  
g) Patrocinar la creació de l'Estació Biològica del Parc Natural de l'Albufera de València i el finançament dels seus projectes d'investigació, a fi de facilitar i promoure l'estudi científic dels ecosistemes i els seus components.  
h) Col'laborar en la creació d'àrees de rehabilitació i recuperació, que servisquen com a reserves d'alt nivell de protecció i parcel'les on es duguen a terme experiències pilot de regeneració.  
Per a la consecució d'aquests objectius, la Fundació es vol consolidar com una institució de prestigi, amb l'autoritat moral que li conferisca la seua competència científica, el seu coneixement de l'entorn humà, la seua inserció en la societat valenciana i un tarannà equànime i tolerant, però rigorós i decidit, en la defensa dels seus objectius. La Fundació mantindrà la seua presència davant l'opinió i les administracions públiques de qualsevol naturalesa i nivell que siguen rellevants per a aconseguir els seus fins. Per acabar, la Fundació es proposa la creació d'un patrimoni que sense ànim de lucre per als associats, propicie la millor realització dels objectius que s'han expressat.   
Quart  
Que la carta fundacional, en la disposició segona, indica que la dotació inicial de la Fundació es fixa en un milió de pessetes (1.000.000 PTA), integrada per les aportacions igualitàries dels fundadors fins a aquesta quantitat.   
Que en la mateixa disposició s'estableix que les aportacions dineràries han quedat ingressades pels aportants en la caixa social d'aquesta Fundació i a la seua disposició, en un cinquanta per cent. L'altre cinquanta per cent haurà de ser cobert en un període de dos anys com a màxim a comptar des del 21 de març de 1995.   
Que s'ha acreditat suficientment la disposició segona, mitjançant el certificat del compte a nom de la Fundació, en la Sucursal Urbana Glorieta de Bancaixa.  
Cinqué  
Que segons disposen els articles 8 a 12, els dos inclosos, dels estatuts incorporats a la carta fundacional, el Patronat de la Fundació té les següents característiques:  
- El govern, representació i administració de la Fundació correspon al Patronat nomenat, amb subjecció a allò que preveuen els estatuts.  
- Els càrrecs del Patronat de la Fundació seran: a) de confiança i b) honorífics.  
- Els titulars exerciran els seus càrrecs gratuïtament sense meritar per exercir-los cap retribució. Això no obstant, tindran dret a ser reemborsats de les despeses degudament justificades que l'exercici de la seua funció els ocasione, com el reembors de les despeses de desplaçament que hagen d'efectuar per assistir a les reunions del Patronat i de totes les altres que tinguen en l'exercici de qualsevol missió concreta que se'ls confie en nom o interés de la Fundació.  
- El nombre de components del patronat no podrà ser inferior a deu ni superior a cinquanta.  
- El Patronat estarà integrat pel total dels vocals que es designe en l'acte constitutiu, els quals designaran entre els seus membres: un president, un màxim de set vicepresidents, un tresorer i un secretari.  
Aquests càrrecs tindran caràcter vitalici, sens perjudici del que s'estableix per als supòsits de cessament.  
- El Patronat podrà nomenar apoderats generals o especials, i designar, a més, un director gerent en qui no caldrà que concórrega la condició de membre de la Fundació, amb subjecció a l'article 14 en relació amb el 12, 13 i restants concordants de la Llei 30/1994, de 24 de novembre, de Fundacions. En tot cas no tindrà el caràcter de càrrec de Patronat, i per això la seua funció podrà ser remunerada. En les mateixes condicions es podran nomenar altres professionals necessaris per a la gestió administrativa o tècnica de la Fundació.  
- Les vacants que es produïsquen de càrrecs existents en el moment fundacional es cobriran per designació del Patronat adoptada per la majoria dels seus membres. En aquest cas els càrrecs tindran una durada de cinc anys i podran ser reelegits.   
En allò no previst s'actuarà d'acord amb la llei.  
- Els membres del Patronat cessaran en els seus càrrecs en els casos següents:  
a) Per mort, o declaració de defunció, incapacitat, inhabilitació o incompatibilitat d'acord amb la llei, i per extinció de la persona jurídica.  
b) Per renúncia, que sols serà efectiva després de l'acceptació del substitut, que s'haurà de fer mitjançant la compareixença en el Registre de Fundacions o en document legitimat notarialment i notificat formalment al Protectorat.  
c) Per acord de remoció, fundat en l'incompliment greu de les obligacions davant la Fundació adoptat per la majoria absoluta dels membres del Patronat en virtut d'expedient.  
d) Els futurs substituts i els que completen el total fins a cinquanta nomenats amb posterioritat a l'acte fundacional, cessaran en tot cas en complir-se els cinc anys des de la data en què foren elegits per al càrrec, llevat que siguen reelegits.  
e) Per les altres causes previstes reglamentàriament i per la llei.  
- El càrrec de membre del Patronat és personal i indelegable.  
Els membres del Patronat no podran delegar de manera permanent en una altra persona l'exercici dels càrrecs.  
Que en la disposició quarta de la carta fundacional s'exposa que el govern i representació de la societat estarà a càrrec d'un Patronat, integrat per tretze membres, el nomenament dels quals s'efectua pels fundadors presents en aquest acte, mitjançant votació lliure i secreta, que realitzen amb el següent resultat:  
Queden designats, d'acord amb l'article 10 dels Estatuts, vocals del Patronat els senyors següents: Miguel Gil Corell, Manuel Costa Talens, Juan Sánchez Díaz, Eduardo Peris Mora, Emilio Boira Tortajada, Salvador Almenar Martí, Marina Silvia Fajarnés Fuster, José Luis López Sancho, Manuel Serra Galindo, Trinidad Simó Terol, Eduardo Vicente Pedrós, Julio Guardiola Pla i Miracle Soler. Al seu torn, els vocals, amb votació lliure i secreta entre ells, designen els càrrecs que cada un ha d'exercir:  
President: Miguel Gil Corell  
Vicepresidents: Manuel Costa Talens, Juan Sánchez Díaz, Eduardo Peris Mora i Emilio Boira Tortajada.  
Tresorer: Salvador Almenar Martí.  
Secretària: Silvia Fajarnés Fuster  
Vocals:  
José Luis López Sancho  
Manuel Serra Galindo  
Trinidad Simó Terol  
Eduardo Vicente Pedrós  
Julio Guardiola Pla  
Rosa Miracle Soler  
Tots els nomenats accepten el caràcter de membres del Patronat i el càrrec que han d'exercir, i manifesten no incórrer en cap incompatibilitat per a exercir-lo.  
Sisé  
La resta de l'articulat estatutari regula les restants qüestions que conté el text reglamentari: organització i atribució de govern, obligació de retre comptes al Protectorat i previsió per al cas d'extinció de la Fundació.  
Consideracions jurídiques  
Primera  
La Constitució Espanyola recull, en el títol I, capítol II, secció II, article 34, el dret de fundació per a fins d'interés general.  
Segona  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels creadors, tenen afectat de forma duradora el patrimoni a la realització de fins d'interés general.  
Tercera  
La carta fundacional i els estatuts que conté l'escriptura pública de 21 de març de 1995, amb número de protocol 997, compleixen els requisits bàsics de l'article 8, 9 i 10 de la vigent Llei 30/94, de 24 de novembre, i les prescripcions de la resta de l'articulat, i per això la Fundació Amics del Parc Natural de l'Albufera pot ser reconeguda com a fundació, tenint en compte l'objecte que persegueix segons l'article 3 dels estatuts.  
Quarta  
L'expedient ha sigut tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l en virtut de les atribucions que té conferides pel Decret 261/95, de 29 d'agost, del Govern Valencià (DOGV número 2575, de 30 d'agost de 1995), d'acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV número 2.501, de 5 maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2101, de 13 de setembre de 1993), resolc:  
Primer  
Inscriure com a fundació la denominada Fundació Amics del Parc Natural de l'Albufera, situada a València, c. Garrigues, 17, 7ª.  
Segon  
Aprovar els estatuts per què s'ha de regir, elevats a escriptura pública davant el notari de València Carlos Salto Dolla, amb data 21 de març de 1995 i núm. de protocol 997.  
Tercer  
Aprovar el nomenament del primer patronat segons figura en el cos d'aquesta resolució, els càrrecs del qual, de caràcter gratuït, han sigut acceptats en la forma reglamentària.  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, serà requisit imprescindible que prèviament el recurrent ho comunique a aquest òrgan.  
Tot això de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992), sens perjudici que puga exercitar qualsevol altre recurs que estime oportú.   
València, 16 de novembre de 1995.- El secretario general de la Conselleria de Cultura, Educació i Ciència: Carlos Alcalde Agesta.